ai4bharat/Pralekha huggingface dataset:
தகவல் மற்றும் ஒலிபரப்பு அமைச்சகம்
பருவநிலை பற்றிய சரியான உரையாடலைத் தர முயற்சிக்கிறது
‘ஹவ் டு புளோ அப் ஏ பைப்லைன்’ திரைப்படம்
பருவநிலை மாற்றத்தை சமாளிக்க மாய மந்திரம் அல்லது உடனடி தீர்வு எதுவும் இல்லை. சரியான விதத்திலான உரையாடல்கள் மற்றும் தலையீடுகள் மட்டுமே முக்கியம். 'ஹவ் டு பிளோ அப் எ பைப்லைன்' மூலம், இந்த மிக முக்கியமான பிரச்சினையில் சரியான உரையாடலைக் கொண்டுவர முயற்சிக்கிறோம் என்று படத்தின் இயக்குனர் டேனியல் கோல்ட்ஹேபர் கூறியுள்ளார்.
கோவாவில் நடைபெறும் 53வது இந்திய சர்வதேச திரைப்பட விழாவில் பத்திரிகை தகவல் அலுவலகம் ஏற்பாடு செய்துள்ள ‘டேபிள் டாக்’ அமர்வில் ஊடகங்கள் மற்றும் விழாப் பிரதிநிதிகளுடன் உரையாடிய டேனியல் கோல்ட்ஹேபர், இந்தப் படம் சுற்றுச்சூழல் தீவிரவாதத்தை ஆதரிக்கவோ, ஆராயவோ விரும்பவில்லை என்று உறுதியாகக் கூறினார். "சுற்றுச்சூழல் தீவிரவாதத்தில் ஈடுபடுவதற்கு சிலர் ஏன் தள்ளப்படுகிறார்கள் என்பதை நாங்கள் புரிந்து கொள்ள முயற்சிக்கிறோம். இது போன்ற தீவிர செயல்களின் விளைவுகள் குறித்து வெளிப்படையாக இருக்க இது முயற்சிக்கிறது,” என்று அவர் கூறினார். இந்த திரைப்பட விழாவில் இப்படத்தின் பிரீமியர் காட்சி வெளியிடப்பட்டது.
இதுவரை ஆராயப்படாத பெருங்கடல் போன்ற பருவநிலை மாற்றங்கள் மற்றும் அதை எதிர்கொள்வதற்கான உத்திகள் பற்றிய உரையாடல்கள் மிகவும் குறைவாகவே உள்ளன என்று கூறும் டேனியல், "இத்தகைய உரையாடல்கள் பெரும்பாலும் பெருநிறுவனங்கள் மற்றும் பருவநிலை மாற்றத்தின் தாக்கத்தால் லாபம் பெறும் நாடுகளால் வழிநடத்தப்படுகின்றன" என்று கூறினார்.
இந்த திரைப்படம் ஆண்ட்ரியாஸ் மால்மின் என்பவரின் நூலின் தழுவலாகும். திரைப்பட விழாவில் தனது திரைப்படம் திரையிடப்பட்டது குறித்து மகிழ்ச்சியைப் பகிர்ந்து கொண்ட டேனியல், இந்தப் படம் ஒரு அமெரிக்கத் திரைப்படம். இது முழுக்க முழுக்க ஐரோப்பிய புத்தகத்தைத் தழுவி எடுக்கப்பட்ட அமெரிக்கக் கருத்தை அடிப்படையாகக் கொண்டது. ஏனெனில் பிரச்சினை உலகளாவியது என்றார்.
படம் பற்றி
இளம் சுற்றுச்சூழல் ஆர்வலர்களின் குழுவினர் சரியான நேரத்தில் எண்ணெய்க் குழாயை நாசப்படுத்துவதற்கான ஒரு துணிச்சலான பணியைச் செய்கிறார்கள், இது பருவநிலை நெருக்கடியின் தீவிரமான ஆய்வு ஆகும்.
டேனியல் கோல்ட்ஹேபர் ஒரு இயக்குனர், எழுத்தாளர், தயாரிப்பாளர் ஆவார். அவர் ஹார்வர்ட் பல்கலைக்கழகத்தில் பட்டம் பெற்றார், அங்கு அவர் விஷுவல் மற்றும் சுற்றுச்சூழல் ஆய்வுகள் படித்தார். டொராண்டோ சர்வதேச திரைப்பட விழாவில் ‘ஹவ் டு பிளோ அப் எ பைப்லைன்’ திரையிடப்பட்டது.
பிரதமர் அலுவலகம்
ஹோலிப் பண்டிகையையொட்டி மக்களுக்குப் பிரதமரின் வாழ்த்துக்கள்
ஹோலிப் பண்டிகையையொட்டி பிரதமர் திரு. நரேந்திர மோடி மக்களுக்கு வாழ்த்துக்களை தெரிவித்துள்ளார்.
“होली के पावन पर्व की सभी देशवासियों को ढेरों शुभकामनाएं। हर्ष और उल्लास का यह त्योहार हमारी एकता और सद्भावना के रंग को और प्रगाढ़ करे।”, என்று பிரதமர் தெரிவித்துள்ளார்.
சிறப்பு சேவைகள் மற்றும் கட்டுரைகள்
ரூ 58 கோடி ஜிஎஸ்டி மோசடிக்காக வேலூரை சேர்ந்த பழைய பொருட்கள் வியாபாரி மற்றும் இருவர் கைது
ரூ 423.27 கோடி மதிப்பிலான போலி ரசீதுகளின் மூலம் ரூ 57.62 கோடி சட்டவிரோத உள்ளீட்டு கடன் மோசடியில் ஈடுபட்டதற்காக மூன்று நபர்களை சென்னை வெளிப்புற மத்திய ஜிஎஸ்டி ஆணையரகம் கைது செய்துள்ளது. விரிவான விசாரணை மற்றும் பல தேடுதல் நடவடிக்கைகளுக்கு பின்னர் இந்த கைது நடவடிக்கை மேற்கொள்ளப்பட்டுள்ளது.
மற்றவர்களின் கேஒய்சி ஆவணங்களை தவறாக பயன்படுத்தி ஜிஎஸ்டி பதிவுகளை செய்து மேற்கண்ட மூவரும் மோசடியில் ஈடுபட்டுள்ளது தெரியவந்துள்ளது. இந்த சரக்கு மற்றும் சேவை வரி மோசடியின் மூளையாக செயல்பட்டவர் 44 போலி நிறுவனங்களை தொடங்கியிருந்ததும், அவற்றில் 24 போலி நிறுவனங்களை அவரே சொந்தமாக நடத்தி இதர நிறுவனங்களுக்கு போலி ரசீதுகளை வழங்கி உள்ளீட்டு கடன் மோசடியில் ஈடுபட்டதும் விசாரணையில் தெரியவந்துள்ளது.
மீதமுள்ள 20 நிறுவனங்களை இம்மாதிரியான மோசடிக்காக மற்றவர்களுக்கு விற்றுள்ளார். இது தவிர, 56 போலி நிறுவனங்களுக்கு கமிஷன் ஏஜென்டாகவும் செயல்பட்டுள்ளார். இதன் மூலம் சரக்குகள் மற்றும் சேவைகளை வழங்காமலேயே போலி ரசீதுகள் பெருமளவில் உருவாக்கப்பட்டுள்ளன.
கைது செய்யப்பட்டவர்களில் இரண்டாவது நபர் வேலூரில் பழைய பொருட்கள் வியாபாரத்தில் ஈடுபட்டுள்ள நபர் ஆவார். தனது நிறுவனத்திற்காக போலி ரசீதுகளை பயன்படுத்தியதோடு, இம்மாதிரியான குற்றங்களில் இதர நிறுவனங்களுக்கான கமிஷன் ஏஜெண்டாகாவும் செயல்பட்டுள்ளார்.
கைது செய்யப்பட்டவர்களில் மூன்றாவது நபர் பணத்திற்காக தனது கேஒய்சி ஆவணங்களான பான் மற்றும் ஆதார் அட்டைகள் மற்றும் புகைப்படத்தை வழங்கியுள்ளார். பணத்திற்காக கேஒய்சி ஆவணங்களை வழங்கும் கும்பலின் முக்கிய உறுப்பினர் இவராவார்.
2021 மார்ச் 11 அன்று கைது செய்யப்பட்ட இம்மூவரும், எழும்பூர் பொருளாதார குற்றங்களுக்கான நீதிமன்றத்தில் ஆஜர்படுத்தப்பட்டு நீதிமன்ற காவலில் சிறையில் அடைக்கப்பட்டனர். மேற்கொண்டு விசாரணை நடைபெற்று வருகிறது.
சரக்கு மற்றும் சேவை வரி தொடர்பான அனைத்து சந்தேகங்களுக்கும், அண்ணா நகரில் உள்ள தலைமை அலுவலகத்தில் செயல்படும் உதவி மையத்தை நேரடியாகவோ, தொலைபேசி மூலமோ வரி செலுத்துவோர் தொடர்பு கொள்ளலாம். தொலைபேசி எண்கள்: 26142850, 26142851, 26142852 மற்றும் 26142853. மின்னஞ்சல்: Sevakendra-outer-tn[at]gov[dot]in
மேற்கண்ட தகவல்களை செய்திக் குறிப்பொன்றில் சென்னை வெளிப்புற மத்திய ஜிஎஸ்டி மற்றும் கலால் ஆணையரகத்தின் கூடுதல் ஆணையர் திருமதி பி ஜெயபாலசுந்தரி தெரிவித்துள்ளார்.
அறிவியல் மற்றும் தொழில்நுட்பத்துறை
கொவிட்-19 ஐ எதிர்த்துப் போராட புதுமையான 3D தயாரிப்புகளை தேசிய மருத்துவக் கல்வி மற்றும் ஆராய்ச்சி நிறுவனம் NIPER-Guwahati வடிவமைக்கிறது
உலகில் தற்போதுள்ள கொவிட்-19 தொற்றுநோய்க்கு எதிரான போராட்டத்தில் பெரும் உதவியாக இருக்கும் என உறுதியளிக்கும் இரண்டு தயாரிப்புகளை கவுஹாத்தி தேசிய மருந்தகக் கல்வி மற்றும் ஆராய்ச்சி நிறுவனத்தின் ஆய்வாளர்கள்  கொண்டு வந்துள்ளனர்.
முதல் தயாரிப்பு ஒரு முப்பரிமாண முறையில்  அச்சிடப்பட்ட கைகள் படாமல் உபயோகிக்கும்  பொருளாகும், இது கதவுகள், ஜன்னல்கள், இழுப்பறைகள் , மற்றும் குளிர்சாதன பெட்டி கைப்பிடி, அல்லது தானியங்கி உயர்த்தியின்  பொத்தான்கள் மற்றும் மடிக்கணினி / கணினி விசைப்பலகைகள் ஆகியவற்றைத் திறக்க அல்லது மூட உதவும். அத்துடன் சுவிட்ச்சுகளை இயக்கவும் பயன்படும்.
இரண்டாவது தயாரிப்பு முப்பரிமாண முறையில்  அச்சிடப்பட்ட நுண்ணுயிரை எதிர்க்கும் முகக்கவசமாகும், இது புதிதாக வந்துள்ள கொரோனா வைரஸின் பரவலைக் கட்டுப்படுத்துகிறது. வாய், கண், மூக்கு மற்றும் பிற உடல் துவாரங்கள் மூலம் வைரஸ்கள் எவ்வாறு பரவுகின்றன என்ற முழுமையான ஆய்வுக்குப் பிறகு இது வடிவமைக்கப்பட்டுள்ளது.
கலாசாரத்துறை அமைச்சகம்
‘எங்கும் மதிக்கப்படும் விஞ்ஞானம்’ நிகழ்ச்சி: இந்தியாவின் 75 ஆண்டு கால அறிவியல் சாதனைகளை வெளிப்படுத்த நாடு முழுவதும் 75 இடங்களில் கண்காட்சி
‘எங்கும் மதிக்கப்படும் விஞ்ஞானம்’ என்ற நிகழ்ச்சியின் ஒரு பகுதியாக, இந்தியாவின் 75 ஆண்டு கால அறிவியல் சாதனைகளை வெளிப்படுத்தும் வகையில், நாடு முழுவதும் 75 இடங்களில் கண்காட்சி நடத்தப்படுகிறது. இந்த ஒரு வார கால விழாவை மத்திய கலாச்சாரத்துறை அமைச்சர் திரு. கிஷன் ரெட்டி, அறிவியல் மற்றும் தொழில்நுட்பத்துறை இணையமைச்சர் டாக்டர். ஜித்தேந்திர சிங் ஆகியோர் புதுதில்லி விஞ்ஞான் பவனில் நாளை தொடங்கி வைக்கின்றனர். விடுதலையின் அம்ரித் மஹோத்ஸவத்தை முன்னிட்டு, இந்த விழா பிப்ரவரி 22ம் தேதி முதல் பிப்ரவரி 28ம் தேதி வரை கொண்டாடப்படுகிறது.
மத்திய கலாச்சார அமைச்சகத்தின் கீழ் செயல்படும் தன்னாட்சி அமைப்பான அறிவியல் அருங்காட்சியக தேசிய கவுன்சில் , ‘எங்கும் மதிக்கப்படும் விஞ்ஞானம்’ நிகழ்ச்சியில் முக்கிய பங்கு வகிக்கிறது. இது மத்திய அரசின் அறிவியல் தொழில்நுட்ப துறையின் விஞ்ஞான் ப்ரசார் அமைப்புடன் இணைந்து, இந்த தேசிய அளவிலான கண்காட்சியை நடத்துகிறது.
தாரா - இந்திய அறிவு முறை குறித்த கவிதை என்ற தலைப்பின் கீழ் விரிவுரை நிகழ்ச்சிகளை கலாச்சாரத்துறை அமைச்சகம் நடத்துகிறது. இதன் முதல் நிகழ்ச்சி, கணிதத்தில் இந்தியாவின் பங்களிப்புக்காக அர்பணிக்கப்படுகிறது. பழங்காலத்தில் இருந்த கணிதம் குறித்து இதில் விளக்கப்படுகிறது. சுல்பசூத்திரத்தில் வடிவியல், பிங்கலாவின் சந்தாஸ்-சாஸ்திரம் மற்றும் இந்திய இயற்கணிதம் மற்றும் அதில் உள்ள சமன்பாடுகள், இந்தியாவில் முக்கோணவியல் போன்றவை குறித்து விரிவுரை நிகழ்ச்சிகள் நடக்கின்றன.
இதேபோல், பழங்கால இந்தியாவில் பொருளாதார சிந்தனை, உலோகவியல், வேளாண்மை போன்றவை குறித்த விரிவுரை நிகழ்ச்சிகளும் நடக்கின்றன.
இந்த நிகழ்ச்சிகள், காஷ்மீரி, டோக்ரி, பஞ்சாபி, குஜராத்தி, மராத்தி, கன்னடம், மலையாளம், தமிழ், தெலுங்கு, ஒடியா, பெங்காளி, அசாமி, நேபாளி, மைத்திலி மற்றும் மணிப்பூர் மொழிகளில் நடத்தப்படும். இந்தியாவில் அறிவியல் முன்னேற்றங்கள், சாதனைகள் குறித்த 75 திரைப்படங்களும் இந்த கண்காட்சியில் காண்பிக்கப்படும்.
அரசுத்துறையின் பல்வேறு அறிவியல் மற்றும் தொழில்நுட்ப அமைப்புகளுடன் இணைந்து ‘எங்கும் மதிக்கப்படும் விஞ்ஞானம்’ நிகழ்ச்சியை கலாச்சாரத்துறை அமைச்சகம் நடத்துகிறது.
இந்தியாவின் இளைஞர்களை ஊக்குவிக்கும் வகையிலும், முற்போக்கான நாட்டை உருவாக்க அவர்களுக்கு வழிகாட்டும் விதத்திலும், இந்நிகழ்ச்சி புதுதில்லியில் மட்டும் அல்லாமல், வடக்கே காஷ்மீரின் லே மற்றும் ஸ்ரீநகர் முதல், தெற்கே போர்ட் பிளேர் மற்றும் லட்சத்தீவில் உள்ள கவராட்டி தீவுகள் வரையிலும், மேற்கே அகமதாபாத் மற்றும் டாமன் முதல், கிழக்கே இடாநகர், கொஹிமா மற்றும் ஐஸ்வால் வரையிலும் இந்நிகழ்ச்சி நடத்தப்படுகிறது.
அம்ரித் மஹோத்ஸவம் என்ற தலைப்பின் கீழ் அரசின் பல துறைகளையும், இதர தரப்பினரையும், பொது மக்களையும் இணைக்கும் அருமையான நிகழ்ச்சி இது.
இந்த அறிவியல் கண்காட்சி நடைபெறும் இடங்கள் மற்றும் மேலும் விவரங்கள் https://vigyanpujyate.in/locations ,
https://vigyanpujyate.in/ என்ற இணையதளத்தில் உள்ளன.
மேலும் விவரங்களுக்கு கீழ்கண்ட ஆங்கில செய்தி குறிப்பை காணவும்:
https://pib.gov.in/PressReleasePage.aspx?PRID=1800069
குடியரசுத் தலைவர் செயலகம்
முதுமலை புலிகள் காப்பகத்தில் உள்ள தெப்பக்காடு யானைகள் முகாமை பார்வையிட்ட குடியரசுத் தலைவர், யானைகளைப் பராமரிப்பவர்களுடன் கலந்துரையாடினார்
முதுமலை புலிகள் காப்பகத்தில் உள்ள ஆசியாவின் பழமையான யானைகள் முகாம்களில் ஒன்றான தெப்பக்காடு யானைகள் முகாமை குடியரசுத் தலைவர் திருமதி திரௌபதி முர்மு இன்று  பார்வையிட்டார். அத்துடன் யானைகளைப் பராமரிப்பவர்களுடன்  அவர் கலந்துரையாடினார்.
அங்கு நடைபெற்ற கலந்துரையாடலின் போது, ஆஸ்கர் விருது பெற்ற "எலிஃபெண்ட் விஸ்பரெர்ஸ்" ஆவணப்படத்தின் மூலம் தமிழக வனத்துறையின் செயல்பாடுகள் மற்றும் அதன் யானைகள் பராமரிப்பு மேலாண்மைக்கு உலகளாவிய அங்கீகாரம் கிடைத்திருப்பது பெருமைக்குரியது என்று குடியரசுத் தலைவர் கூறினார். நமது தேசிய பாரம்பரியத்தைப் பாதுகாப்பதன் ஒரு பகுதியாக, யானைகளைப் பாதுகாப்பது நமது பொறுப்பு என்று அவர் கூறினார். ஆசியாவில் யானைகள் பாதுகாப்பில் முன்னோடியாகத் திகழும் வகையில் தெப்பக்காடு யானைகள் முகாமில் அதிநவீன யானைகள் பாதுகாப்பு மையம் மற்றும் சுற்றுச்சூழல் வளாகம் அமைக்கப்படுவதற்கு அவர் மகிழ்ச்சி தெரிவித்தார்.
இந்தியாவின் கலாச்சார பாரம்பரியத்தைப் பாதுகாப்பதில் பழங்குடியின சமூகங்கள் முக்கிய பங்கு வகிக்கின்றன என்று குடியரசுத் தலைவர் கூறினார். எனவே, அவர்களின் அரசியலமைப்பு உரிமைகளை உறுதி செய்வதும், அவர்களுக்கு அடிப்படை வசதிகளை வழங்குவதும் மிகவும் முக்கியம் என்று அவர் தெரிவித்தார். தெப்பக்காடு யானைகள் முகாமை நிர்வகிப்பதற்கு, பெட்டக்குறும்பர், காட்டுநாயக்கர் மற்றும் மலசர் பழங்குடி சமூகங்களைச் சேர்ந்த மக்களின் பாரம்பரிய அறிவு மற்றும் அனுபவம் பயன்படுத்தப்படுவதைக் கண்டு குடியரசுத் தலைவர் திருமதி திரெளபதி முர்மு மகிழ்ச்சி தெரிவித்தார்.
சுகாதாரம் மற்றும் குடும்ப நலத்துறை அமைச்சகம்
13-வது இந்திய உடல் உறுப்பு தான தின விழாவில் டாக்டர் மன்சுக் மாண்டவியா சிறப்புரையாற்றினார்
"ஒருவருக்கு உயிரைக் கொடுப்பதை விட மனித குலத்திற்குச் செய்யும் பெரிய சேவை வேறு எதுவும் இருக்க முடியாது" என்று தில்லியில் இன்று நடைபெற்ற 13-வது இந்திய உடல் உறுப்பு தான தின விழாவில் பேசிய மத்திய சுகாதாரம் மற்றும் குடும்ப நலத்துறை அமைச்சர் டாக்டர் மன்சுக் மாண்டவியா இதனைத் தெரிவித்தார். மத்திய சுகாதாரம் மற்றும் குடும்ப நலத்துறை இணை அமைச்சர்களான டாக்டர் பாரதி பிரவீன் பவார், பேராசிரியர் எஸ்.பி.சிங் பாகல், தமிழக சுகாதாரத்துறை அமைச்சர் மா.சுப்பிரமணியன் ஆகியோர் கலந்து கொண்டனர். தங்கள் அன்புக்குரியவர்களின் உடல் உறுப்புகளை தானம் செய்வதற்கான துணிச்சலான முடிவை எடுத்ததற்காகவும், இறந்த உடல் உறுப்பு தானம் குறித்த விழிப்புணர்வை பரப்புவதற்காகவும், உறுப்பு தானம் மற்றும் மாற்று அறுவை சிகிச்சை துறையில் பணிபுரியும் மருத்துவ நிபுணர்களின் பங்களிப்பை அங்கீகரித்து அவர்களுக்கு விருது வழங்குவதற்காகவும் 13-வது இந்திய உடல் உறுப்பு தான நிகழ்ச்சி நடைபெற்றது.
இக்கூட்டத்தில் உரையாற்றிய டாக்டர் மாண்டவியா, இந்த முயற்சியின் ஒரு பகுதியாக இருந்த அனைத்து மக்களின் பங்களிப்பை அங்கீகரிப்பதும் பாராட்டுவதும் முக்கியம் என்று கூறினார். "2013 ஆம் ஆண்டில், சுமார் 5,000 பேர் தங்கள் உடல் உறுப்புகளை தானம் செய்ய முன்வந்தனர். இப்போது ஆண்டுக்கு 15,000 க்கும் மேற்பட்டவர்கள உறுப்பு தானம் செய்பவர்களாக உள்ளனர் என்று தெரிவித்தார்".
நாட்டில் உடல் உறுப்பு தானத்தை அதிகரிக்க மத்திய அரசு பல்வேறு நடவடிக்கைகளை எடுத்து வருவதாக மத்திய அமைச்சர் தெரிவித்தார். உடல் உறுப்பு தானம் செய்வோருக்கான விடுப்பு காலம் 30 நாட்களில் இருந்து 60 நாட்களாக உயர்த்தப்பட்டுள்ளதாகவும், 65 வயது வரம்புகள் நீக்கப்பட்டுள்ளதாகவும், உடல் உறுப்பு தானம் செய்யும் செயல்முறை மேலும் நெறிப்படுத்தப்பட்டுள்ளதாகவும் அவர் கூறினார். நாட்டில் உடல் உறுப்பு தானத்தை பிரபலப்படுத்த மேலும் பல கொள்கைகள் மற்றும் சீர்திருத்தங்களைக் கொண்டு வர அரசு உறுதிபூண்டுள்ளது என்று அவர் கூறினார்.
உடல் உறுப்பு தானம் செய்பவர்கள், அவர்களின் குடும்ப உறுப்பினர்கள் மற்றும் சமூகத்தைச் சேர்ந்த உறுப்பினர்களின் பங்களிப்பை பாராட்டிய டாக்டர் மாண்டவியா, அவர்களின் உந்துதல் மற்றும் அர்ப்பணிப்பைப் பாராட்டினார். இந்த நிலையில், உடல் உறுப்பு தானம் பெறுவோர் இந்த உன்னத சேவையை ஊக்குவிக்க வேண்டும் என்றும், மனித குல சேவைக்காக மற்றவர்களும் தங்கள் உடல் உறுப்புகளை தானம் செய்ய ஊக்குவிக்க வேண்டும் என்றும் அமைச்சர் கேட்டுக்கொண்டார்.
இந்த நிகழ்ச்சியில் சுகாதார சேவைகள் இயக்குநர் ஜெனரல் டாக்டர் அதுல் கோயல், நோட்டோ இயக்குநர் டாக்டர் அனில் குமார், நன்கொடையாளர் குடும்பங்கள், cly; உறுப்பு பெறுநர்கள், மாணவர்கள் மற்றும் சுகாதார மற்றும் குடும்ப நல அமைச்சகத்தின் உயர் அதிகாரிகள் கலந்து கொண்டனர்.
பிரதமர் அலுவலகம்
கிறிஸ்துமஸ் திருநாளையொட்டி நாட்டு மக்களுக்குப் பிரதமர் வாழ்த்து
கிறிஸ்துமஸ் திருநாளை ஒட்டி பிரதமர் திரு. நரேந்திர மோடி நாட்டு மக்களுக்குத் தமது வாழ்த்துக்களைத் தெரிவித்துக் கொண்டுள்ளார்.
கிறிஸ்துமஸ் வாழ்த்துக்கள் மெரி கிறிஸ்மஸ். இயேசு கிறிஸ்துவின் வாழ்க்கையும், கொள்கைகளும் உலகெங்கிலுமுள்ள பல இலட்சக்கணக்கான மக்களுக்கு வலிமை அளிக்கிறது. நீதியுள்ள, நியாயமான, அனைவரையும் உள்ளடக்கிய ஒரு சமுதாயத்தைக் கட்டமைப்பதற்கு அவரது பாதை தொடர்ந்து வழிகாட்டட்டும். எல்லோரும் மகிழ்வுடனும் நல்ல உடல் நலத்துடனும் இருக்கட்டும் என்று பிரதமர் கூறியுள்ளார்.
------
(
அறிவியல் மற்றும் தொழில்நுட்பத்துறை
விஞ்ஞானப் பார்வை மற்றும் ஸ்டார்ட்-அப் ஊக்குவிப்புகளுடன் கூடிய எதிர்காலத்திற்கான பட்ஜெட்: டாக்டர் ஜிதேந்திர சிங்
தமது பொறுப்பில் உள்ள அமைச்சகங்கள் மற்றும் துறைகளுக்கான பட்ஜெட் அறிவிப்புகள் குறித்து பேசிய மத்திய அறிவியல் மற்றும் தொழில்நுட்பம் இணை அமைச்சரும் ; புவி அறிவியல் இணை அமைச்சரும் ; பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளித்துறை இணை அமைச்சருமான டாக்டர் ஜிதேந்திர சிங், 2022-23 பட்ஜெட் குறித்து ஒரே வரியில் கூற வேண்டுமென்றால், “விஞ்ஞானப் பார்வை மற்றும் ஸ்டார்ட்-அப் ஊக்குவிப்புகளுடன் கூடிய எதிர்காலத்திற்கான பட்ஜெட்” என்று கூறலாம் என்றார்.
பிரதமர் திரு நரேந்திர மோடியின் தலைமையில் இந்தியா ஒரு முக்கியமான தசாப்தத்தை எதிர்நோக்குகிறது என்று கூறிய டாக்டர் ஜிதேந்திர சிங், பொருளாதாரம் மற்றும் அறிவியல், தொழில்நுட்பம் மற்றும் கண்டுபிடிப்பு ஆகிய முதன்மையாக இரண்டு காரணிகளால் இது தீர்மானிக்கப்படும் என்றார்.
இந்த முக்கியமான அம்சங்களை மனதில் கொண்டு, கிராமப்புறம், சுகாதாரம், விவசாயம் போன்ற பல்வேறு துறைகளைத் தொடும் அனைத்தையும் உள்ளடக்கிய பட்ஜெட்டை நிதி அமைச்சர் திரு நிர்மலா சீதாராமன் தாக்கல் செய்துள்ளார் என்று டாக்டர் ஜிதேந்திர சிங் கூறினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1794376
கலாசாரத்துறை அமைச்சகம்
பஞ்சாரா சமூகத்தின் மதத்தலைவர் சந்த் சேவாலால் மகாராஜின் 284-வது பிறந்தநாள் விழா: மத்திய அமைச்சர் திரு அமித் ஷா கலந்து கொள்ளவிருக்கிறார்
பஞ்சாரா சமூகத்தின் ஆன்மீக மற்றும் மதத் தலைவரான சந்த் சேவாலால் மகாராஜின் 284-வது பிறந்தநாளை இந்திய அரசின் கலாச்சார அமைச்சகம் முதன் முறையாக விமர்சையாகக் கொண்டாடுகிறது. மத்திய உள்துறை அமைச்சர் திரு அமித் ஷா இந்த நிகழ்ச்சியின் சிறப்பு விருந்தினராகக் கலந்து கொள்வதோடு அவருடன் கலாச்சாரத்துறை இணையமைச்சர் திருமதி மீனாட்சி லேகியும் பங்கேற்பார். மகாராஷ்டிரா மாநிலத்தின் உணவு மற்றும் மருந்து நிர்வாகத் துறை அமைச்சர் திரு சஞ்சய் ரத்தோட், பாஜக மூத்த தலைவர் திரு மஞ்சிந்தர் சிங் சிர்சா உள்ளிட்டோரும் 27. 02.23 அன்று காலை 11 மணிக்கு நடைபெறும் விழாவில் கலந்து கொள்வார்கள்.
கர்நாடகாவின் கலபுரகி தொகுதியைச் சேர்ந்த பாரதிய ஜனதா கட்சியின் பஞ்சாரா சமூகத்தைச் சேர்ந்த ஒரே நாடாளுமன்ற உறுப்பினரும், புதுதில்லியின் சந்த் சேவாலால் மகாராஜ் அறக்கட்டளையின் உறுப்பினருமான டாக்டர் உமேஷ் ஜாதவ், கடந்த மூன்று ஆண்டுகளாக இந்த விழாவை புதுதில்லியில் கொண்டாடி வருவதோடு நாட்டின் பல்வேறு பகுதிகளில் இருந்து ஆயிரக்கணக்கான பஞ்சாரா சமூகத்தினர் இதில் பங்கேற்று வருகின்றனர்.
இந்த ஆண்டும் நாடு முழுவதும் உள்ள பஞ்சாரா சமூகத்தினர் இந்த பிறந்தநாளைக் கொண்டாடுவதற்காக தில்லி வர உள்ளனர். கர்நாடகாவில் இருந்து இயங்கும் சிறப்பு ரயிலில் கர்நாடகா, தெலங்கானா, மகாராஷ்டிரா மற்றும் மத்திய பிரதேசத்தைச் சேர்ந்த 2,500 பேர் தில்லி வந்துள்ளனர். துவக்க விழாவுடன் கலை நிகழ்ச்சிகள், நடன நிகழ்ச்சிகள் உள்ளிட்டவை டாக்டர் அம்பேத்கர் சர்வதேச மையத்தில் பிப்ரவரி 26 ஆம் தேதியும், உள்துறை அமைச்சர் திரு அமித் ஷா கலந்து கொள்ளும் விழா பிப்ரவரி 27, காலை 11 மணிக்கும் நடைபெறும்.
பிரதமர் அலுவலகம்
மக்களவை தலைவர் திரு ஓம் பிர்லாவுக்கு பிரதமர் பிறந்தநாள் வாழ்த்து
மக்களவை தலைவர் திரு ஓம் பிர்லாவுக்கு அவரது பிறந்தநாளன்று பிரதமர் திரு நரேந்திர மோடி வாழ்த்து தெரிவித்துள்ளார்.
“மக்களவை தலைவர் திரு ஓம் பிர்லா அவர்களுக்கு பிறந்தநாள் வாழ்த்துக்கள்
நாடாளுமன்ற நடைமுறைகள் குறித்த அவரது மிகச்சிறந்த அறிவு மற்றும் அவையை அவர் நடத்தும் விதம் பெரிதும் மதிக்கப்படுகிறது. நாடாளுமன்ற மாண்பை உயர்த்த குறிப்பிடத்தக்க முயற்சிகளை அவர் எடுத்து வருகிறார். அவரது நீண்ட ஆயுளுக்கு பிரார்த்திக்கிறேன்,” என்று தமது டிவிட்டர் பக்கத்தில் பிரதமர் குறிப்பிட்டுள்ளார்.
பிரதமர் அலுவலகம்
சார்க் தலைவர்களுடன் பிரதமர் நாளை கலந்துரையாடுகிறார்
கொவிட்-19 தொற்று பரவாமல் தடுக்கும் நடவடிக்கைகள் குறித்து சார்க் நாடுகளின் தலைவர்களுடன், பிரதமர் திரு நரேந்திர மோடி நாளை  மாலை ஐந்து மணி அளவில் காணொலி மூலம் கலந்துரையாடுவார். பிராந்தியத்தில் கொவிட் -19 தொற்று பரவாமல் தடுக்க பொதுவான, வலுவான உத்தி ஒன்றை வகுப்பது தொடர்பாக அனைத்து சார்க் நாடுகளுடன் காணொலி மூலம் அவர் இந்தியாவின் சார்பில் கலந்துரையாடுவார்.
---
(Visitor Counter : 98
ரெயில்வே அமைச்சகம்
ரயில்வே பாதுகாப்புப் படை நார்கோஸ் மற்றும் ஏஏஎச்டி நடவடிக்கையின் கீழ் ஜனவரி 2023-ல் நாடு முழுவதும் மாதாந்தர சோதனையை நடத்தியது
ரயில்வே சொத்துக்கள், பயணியர் பகுதி, பயணியர்களைப் பாதுகாக்கும் பொறுப்பை ரயில்வே பாதுகாப்புப் படை உறுதி செய்கிறது. இது தொடர்பான விவகாரங்களையும் அது கையாள்கிறது. நாட்டின் பாதுகாப்பு நலன் தொடர்பான மற்ற பொறுப்புகளிலும் ரயில்வே பாதுகாப்புப் படை ஈடுபட்டுள்ளது.
போதைப் பொருள் கடத்தலைத் தடுக்க நார்கோஸ் நடவடிக்கை மூலமும், ஆள் கடத்தைலைத் தடுக்க ஏஏஎச்டி நடவடிக்கை மூலமும் நாடு முழுவதும் ரயில்வே பாதுகாப்புப் படை மாதந்தோறும் சோதனையில் ஈடுபட்டு வருகிறது.
கடந்த ஜனவரி மாதம் நடத்தப்பட்ட சோதனையில், ரூ.4.7 கோடி மதிப்பிலான போதைப் பொருட்களைக் கைப்பற்றியது. 35 சிறுவர்கள் மற்றும் 27 சிறுமிகளை மீட்டது. இது தொடர்பாக 83 பேர் கைது செய்யப்பட்டு 88 வழக்குகள் பதிவு செய்யப்பட்டது. ஆள் கடத்திலில் ஈடுபட்ட 19 பேர் மீது நடவடிக்கை எடுக்க உரிய அமைப்பினரிடம் ஒப்படைக்கப்பட்டது .
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1897294
------
AP/IR/KPG/GK
(Visitor Counter : 110
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
பிரதமர் மோடியால் தொடங்கப்பட்ட, வட இந்தியாவின் முதல் நதி மறுசீரமைப்புத் திட்டம் தேவிகா முடிவடையும் தருவாயில் உள்ளது: டாக்டர். ஜிதேந்திர சிங்
ரூ.190 கோடி மதிப்பீட்டில், பிரதமர் திரு நரேந்திர மோடியால் தொடங்கப்பட்ட, வட இந்தியாவின் முதல் நதி மறுசீரமைப்பு திட்டம் தேவிகா முடிவடையும் தருவாயில் உள்ளது என்று மத்திய) அறிவியல் & தொழில்நுட்பம்; பிரதமர் அலுவலகம், பணியாளர், பொது குறைகள், ஓய்வூதியங்கள், அணுசக்தி மற்றும் விண்வெளி துறை இணையமைச்சர் டாக்டர் ஜிதேந்திர சிங் இன்று கூறினார். உதம்பூரில் உள்ள புனித தேவிகா நதியின் புனிதத்தைப் பாதுகாக்க தனியாக மேற்கொள்ளப்பட்ட திரவக் கழிவு மேலாண்மைத் திட்டத்தை ஆய்வு செய்தபோது அவர் இவ்வாறு கூறினார்.
ஆய்வுக் கூட்டத்தின் போது, புனிதமான கங்கை நதியின் சகோதரியாகக் கருதப்படும் தேவிகா, மத முக்கியத்துவம் வாய்ந்தது, அதனால்தான் தேவிகா புத்துயிர் திட்டத்தின் கீழ் அனைத்து வீடுகளையும் இணைக்கும் குழாய்கள் மற்றும் மேன்ஹோல்களின் நெட்வொர்க்குடன் திரவக் கழிவு மேலாண்மை திட்டம் மூலம் கட்டப்படுகிறது. அதன் புனிதத்தை பாதுகாக்க. திட்டத்திற்கு ஒதுக்கப்பட்ட ரூ. 190 கோடி நிதியில், ஒதுக்கீடு பகிர்வு முறையே 90:10 என்ற விகிதத்தில் மத்திய அரசும், யூனியன் பிரதேசமும் செய்து கொண்டிருப்பதாக டாக்டர். ஜிதேந்திர சிங் கூறினார்.
சமூகத்தின் அடிமட்டத்தின் பிரதிநிதிகளாக இருக்கும் பஞ்சாயத்து ராஜ் அமைப்புகளின் பங்கு முக்கிய வளர்ச்சித் திட்டங்களின் வெற்றிக்கு இன்றியமையாதது என்று ஜிதேந்திர சிங் வலியுறுத்தினார். இந்த சந்திப்பின் போது கலந்து கொண்ட பஞ்சாயத்து ராஜ் பிரதிநிதிகள் அமைச்சரிடம் பல பிரச்சனைகளை எழுப்பினர்.அதற்கு அமைச்சர் அவர்கள் இயன்றளவு குறுகிய காலத்தில் பிரச்சனைகளுக்கு தீர்வு காணுமாறு துறைகளுக்கு உத்தரவிட்டார்.
பாதுகாப்பு அமைச்சகம்
ஐஎன்எஸ் விக்ராந்த் போர்க்கப்பலில் நடைபெற்ற கப்பற்படை கமாண்டர்கள் மாநாட்டில், இந்தியக் கப்பற்படையின் செயல்திறன்கள் பற்றி பாதுகாப்பு அமைச்சர் ஆய்வு
இந்தியாவின் முதலாவது உள்நாட்டு விமானந்தாங்கி போர்க்கப்பலான ஐஎன்எஸ் விக்ராந்த் போர்க்கப்பலில் 2023 மார்ச் 6 அன்று கப்பற்படை கமாண்டர்கள் மாநாடு நடைபெற்றது. இதில் இந்தியக் கப்பற்படையின் செயல்திறன்கள் பற்றி பாதுகாப்பு அமைச்சர் திரு. ராஜ்நாத் சிங் ஆய்வு செய்தார். நாட்டின் கடல்சார்ந்த நலன்களைப் பாதுகாப்பது தொடர்பாக மேற்கொள்ளப்படும் பல பரிமாணச் செயல்பாடுகளுக்கு கப்பற்படையின் திறனை கடலில் நடைபெற்ற நிகழ்வுகளைப் பார்வையிட்ட பின், அவர் கப்பற்படைத் தளபதிகளுடன் கலந்துரையாடினார்.
துணிச்சலுடனும் அர்ப்பணிப்புடனும் தேச நலன்களைப் பாதுகாப்பதில் உறுதியுடன் இருப்பதற்காகக் கப்பற்படையை தமது உரையின்போது பாதுகாப்பு அமைச்சர் பாராட்டினார். எதிர்கால மோதல்கள் முன்கூட்டியே கணிக்க முடியாதவை. தொடர்ச்சியாக ஏற்பட்டு வரும் உலக நிலை ராணுவ உத்திகளை மாற்றியமைக்க அனைவரையும் நிர்பந்திக்கிறது. வடக்கு மற்றும் மேற்கு எல்லைகள் மீது நிலையான கண்காணிப்புத் தேவைப்படுகிறது. அதேபோல் ஒட்டுமொத்த கடலோரப் பகுதிகளிலும் பாதுகாப்பு பராமரிக்கப்பட வேண்டும். எதிர்காலச் சவால்கள் எதுவாயினும் அவற்றைக் கையாள நாம் தயாராக இருக்க வேண்டியுள்ளது என்றும் அவர் குறிப்பிட்டார்.
இந்தியா போன்ற மிகப்பெரிய நாடு முழுமையும் தற்சார்பு உடையதாக இருக்க வேண்டும். அதன் பாதுகாப்புக்கு மற்றவர்களை சார்ந்து இருக்கக்கூடாது என்பதையும் அவர் அறிவுறித்தினார். பாதுகாப்புத் தளவாடக் கொள்முதலுக்கான பட்ஜெட் என்பது 2023-24ல் 75% உள்நாட்டு தொழில்துறைக்கு உட்பட்டதாக இருக்க வேண்டும் என்ற அண்மைக்கால அறிவிப்புபற்றி குறிப்பிட்ட அமைச்சர் திரு. ராஜ்நாத் சிங் பாதுகாப்புத் தளவாட உற்பத்தியில் தற்சார்புக்கான அரசின் உறுதிப்பாட்டிற்கு இதுவே சான்றாகும் என்றார்.
இந்த மாநாட்டையொட்டி ஏற்பாடு செய்யப்பட்டிருந்த கண்காட்சியில் ஸ்பாட்டர் ட்ரோன், தொலைவிலிருந்து கட்டுப்படுத்தப்படும் உயிர்காக்கும் படகு, தீயணைக்கும் படகு உள்ளிட்டவற்றை பாதுகாப்பு அமைச்சர் பார்வையிட்டார்.
பாதுகாப்பு அமைச்சகம்
அக்னிபத் திட்டத்தின் அம்சங்கள் குறித்து மத்திய பாதுகாப்புத்துறை அமைச்சர் ராஜ்நாத்சிங், ஜூலை 11 அன்று நாடாளுமன்ற ஆலோசனைக் குழுவிடம் விளக்கம் அளிக்கிறார்
புதுதில்லியில், பாதுகாப்புத்துறை தொடர்பான நாடாளுமன்ற ஆலோசனைக் குழு கூட்டம் ஜூலை 11 2022 அன்று நடைபெறவுள்ளது. மத்திய பாதுகாப்புத்துறை அமைச்சர் திரு.ராஜ்நாத் சிங், அண்மையில் தொடங்கப்பட்ட அக்னிபத் திட்டத்தில் வீரர்கள் சேர்ப்பு உள்ளிட்ட அம்சங்கள் குறித்து விளக்கம் அளிக்கவுள்ளார்.
இதில் பாதுகாப்புத்துறை செயலாளர், முப்படைத் தளபதிகள் மற்றும் பாதுகாப்புத்துறை உயரதிகாரிகள் உள்ளிட்டோர் கலந்து கொள்ளவுள்ளனர்.
PIB Headquarters
கொவிட்-19 - பிஐபி செய்தித் தொகுப்பு
10.08.2020
· குடியரசுத் தலைவர் செயலகம்
· குடியரசுத் துணைத் தலைவர் செயலகம்
· பிரதமர் அலுவலகம்
· விவசாயத்துறை அமைச்சகம்
· ரசாயனம் மற்றும் உரங்கள் அமைச்சகம்
· வணிகம் மற்றும் தொழில்துறை அமைச்சகம்
· தொலைதொடர்பு மற்றும் தகவல் தொழில்நுட்ப அமைச்சகம்
· பாதுகாப்பு அமைச்சகம்
· சுற்றுச்சூழல் மற்றும் வனத்துறை அமைச்சகம்
· நிதி அமைச்சகம்
· சுகாதாரம் மற்றும் குடும்ப நலத்துறை அமைச்சகம்
· உள்துறை அமைச்சகம்
· மனித வள மேம்பாட்டு அமைச்சகம்
· தகவல் மற்றும் ஒலிபரப்பு அமைச்சகம்
· தொழிலாளர் மற்றும் வேலைவாய்ப்பு அமைச்சகம்
· குறு சிறு மற்றும் நடுத்தர தொழில் துறை அமைச்சகம்
· பெட்ரோலியம் மற்றம் இயற்கை எரிவாயு அமைச்சகம்
· எரிசக்தி அமைச்சகம்
· ரெயில்வே அமைச்சகம்
· அறிவியல் மற்றும் தொழில்நுட்பத்துறை
· சுற்றுலா அமைச்சகம்
· சிறப்பு சேவைகள் மற்றும் கட்டுரைகள்
(